
  H O T Ă R Â R E  Nr.75

 din data de 11 august 2021
privind aprobarea înființării  serviciului de iluminat public, stabilirea modalității de gestiune pentru serviciul de iluminat public, aprobarea Regulamentului de organizare și funcționare a serviciului de iluminat public, a Caietului de sarcini al serviciului  de iluminat public, la nivelul Comuna Biharia, județul Bihor
Având în vedere Referatul de aprobare nr.2231/17.06.2021 prezentat de primarul comunei Biharia, în calitate de inițiator, precum și Raportul de specialitate nr.2232/17.06.2021 prezentat de aparatul de specialitate al primarului comunei Biharia, prin care se propune aprobarea înființării serviciului de iluminat public, stabilirea modalității de gestiune pentru serviciul de iluminat public, aprobarea Regulamentului de organizare și funcționare a serviciului de iluminat public, a Caietului de sarcini al serviciului de iluminat public, la nivelul Comuna Biharia, județul Bihor, 

Ținând cont de Nota de Control nr.907896/2021 încheiată de Autoritatea Națională de Reglementare pentru Serviciile Comunitare de Utilități Publice – Agenția Teritorială Nord-Vest,  

Luând în considerare avizul comisiilor de specialitate ale Consiliului Local al comunei Biharia,

Ținând seama de prevederile art.3 alin.(1), art.8 alin.(1) și alin.(3) lit.d) și lit.i), art.22 alin.(2) lit.b) alin.(3) și alin.(4), art.23 alin.(1) lit.b), art.29 alin.(1) alin.(6)-(8) lit.b) din Legea  serviciilor comunitare de utilități publice nr.51/2006, republicată, cu modificările și competările ulterioare,
Având în vedere prevederile Ordinului Președintelui A.N.R.S.C nr.86/2007 pentru aprobarea Regulamentului-cadru al serviciului de iluminat public,

Ținând cont de prevederile Ordinului Președintelui A.N.R.S.C nr.87/2007 pentru aprobarea Caietului de sarcini-cadru al serviciului de iluminat public, 

Luând în considerare prevederile Legii nr.98/2016 privind achiziţiile publice, cu modificările și completările ulterioare, precum și prevederile HG nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achizițiile publice,


În temeiul art.139 şi art.196 alin.(1) lit.a) din O.U.G. nr.57/2019 privind Codul administrativ, cu modificările și completările ulterioare,
Cu 10 voturi “pentru”, __-___ “împotrivă”, __-___ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
ADOPTĂ PREZENTA HOTĂRÂRE:
Art.1 Se aprobă înființarea serviciului de iluminat public, la nivelul Comuna Biharia, județul Bihor. 

Art.2  Se aprobă ca modalitate de gestiune a serviciului de iluminat public, la nivelul Comuna Biharia, județul Bihor, gestiunea delegată.
Art.3  Se aprobă delegarea gestiunii, prin contract de achiziție publică de servicii, a serviciului de iluminat public în comuna Biharia, către un operator licențiat, conform model contract prezentat în anexa nr.1, care face parte integrantă din prezenta hotărâre.

Art.4 Se aprobă încheierea contractului de achiziție publică de servicii pe o perioadă de 1 an de zile.
Art.5 Se aprobă Regulamentul serviciului de iluminat public, conform anexa nr.2, care face parte integrantă din prezenta hotărâre.

Art.6 Se aprobă Caietul de sarcini al serviciului de iluminat public, conform anexa nr.3, care face parte integrantă din prezenta hotărâre.

Art.7 Operatorul/prestatorul are obligația de a solicita și de a obține de la A.N.R.S.C., licența conform dispozițiilor art.49 alin.(3) din Legea  serviciilor comunitare de utilități publice nr.51/2006, republicată, cu modificările și competările ulterioare.

Art.8 Cu ducerea la îndeplinire a prezentei hotărâri se încredințează Primarul comunei Biharia, compartimentul achiziții publice și compartimentul buget și contabilitate.
Art.9 Prezenta hotărâre se comnuică cu:

· Instituţia Prefectului – Judeţul Bihor

· Primarul comunei Biharia

· Compartimentul achiziții publice

· Compartimentul buget și contabilitate

